stanford-oval/wikipedia huggingface dataset:
เบลเจียนเฟิสต์ดิวิชัน เอ
แหล่งข้อมูลอื่น

เว็บไซต์อย่างเป็นทางการ
| ด ค กลีกฟุตบอลชายสูงสุดของทวีปยุโรป (ยูฟ่า) |
| --- | --- |
ปัจจุบัน:  กรีซ  คอซอวอ  คาซัคสถาน  โครเอเชีย  จอร์เจีย  เช็กเกีย  ซานมารีโน  เซอร์เบีย  ไซปรัส  เดนมาร์ก  ตุรกี  นอร์ทมาซิโดเนีย  นอร์เทิร์นไอร์แลนด์  นอร์เวย์  เนเธอร์แลนด์  บอสเนียและเฮอร์เซโกวีนา  บัลแกเรีย  เบลเยียม  เบลารุส  โปรตุเกส  โปแลนด์  ฝรั่งเศส  ฟินแลนด์  มอลโดวา  มอลตา  มอนเตเนโกร  ยิบรอลตาร์  ยูเครน  เยอรมนี  รัสเซีย  โรมาเนีย  ลักเซมเบิร์ก  ลัตเวีย  ลิทัวเนีย  เวลส์  สกอตแลนด์  สเปน  สโลวาเกีย  สโลวีเนีย  สวิตเซอร์แลนด์  สวีเดน  หมู่เกาะแฟโร  ออสเตรีย  อังกฤษ  อันดอร์รา  อาเซอร์ไบจาน  อาร์มีเนีย  อิตาลี  อิสราเอล  เอสโตเนีย  แอลเบเนีย  ไอซ์แลนด์  ไอร์แลนด์  ฮังการี 
อดีต:  ออสเตรีย Tagblatt Pokal  Gauliga Ostmark  บอสเนียและเฮอร์เซโกวีนา  บัลแกเรีย รีพับบลิก  สเตต  เชโกสโลวาเกีย  เดนมาร์ก  เยอรมนีตะวันออก  อังกฤษ  ฟินแลนด์  เยอรมนี Bezirksliga Bayern  Gauliga  Kreisliga Bayern  Hessen  Nordmain  Odenwald  Pfalz  Saar  Südmain  Südwest  Württemberg  Nordkreis-Liga  Oberliga Berlin  Oberliga Nord  Oberliga Süd  Oberliga Südwest  Oberliga West  Südkreis-Liga  Westkreis-Liga  ยิบรอลตาร์  เฮอร์เซก-บอสเนีย  ปาเลสไตน์  สกอตแลนด์ พรีเมียร์ดิวิชัน  พรีเมียร์ลีก  ซาร์แลนด์  เซอร์เบียและมอนเตเนโกร  สหภาพโซเวียต  ตุรกี Turkish Championship  National Division  ยูโกสลาเวีย 
ไม่รับรอง:  Artsakh  Crimea  Isle of Man  โมนาโก  นอร์เทิร์นไซปรัส  นครรัฐวาติกัน 
ลีชเทินชไตน์เป็นเพียงสมาชิกเดียวของยูฟ่าที่ไม่มีลีกฟุตบอล
สโมสรฟุตบอลชลบุรี

| ทีมของชลบุรีเอฟซี> .ฟุตบอล (ชาย) | ทีมของชลบุรีเอฟซี> .ฟุตบอลบี (ชาย) | ทีมของชลบุรีเอฟซี> .ฟุตซอล (ชาย) |
| --- | --- | --- |

| อีสปอร์ต | ฟุตบอล (หญิง) |  |
สโมสรฟุตบอลชลบุรี เป็นสโมสรฟุตบอลในประเทศไทย โดยเป็นสโมสรจากจังหวัดชลบุรี ปัจจุบันลงเล่นในไทยลีก 2 เคยได้ตำแหน่งชนะเลิศไทยลีก ในฤดูกาล 2550 ซึ่งปัจจุบันใช้สนามชลบุรี ไดกิ้น สเตเดียม เป็นสนามเหย้าของสโมสร
ประวัติสโมสร > ยุคเริ่มต้น

สโมสรฟุตบอลจังหวัดชลบุรี แต่เดิมเป็นทีมฟุตบอลเยาวชนของโรงเรียนอัสสัมชัญศรีราชา โดยมี อรรณพ สิงห์โตทอง, ธนศักดิ์ สุระประเสริฐ, สนธยา คุณปลื้ม และ วิทยา คุณปลื้ม เป็นผู้ดูแล โดยได้ส่งทีมฟุตบอลของโรงเรียนเข้าร่วมการแข่งขันในระดับเยาวชน และได้รับรางวัลชนะเลิศในหลายการแข่งขัน อาทิ การแข่งขันฟุตบอลนักเรียนกรมพลศึกษา เป็นต้น ต่อมาทางทีมฟุตบอลของโรงเรียนจึงสมัครเข้าร่วมการแข่งขัน ฟุตบอลถ้วยพระราชทาน ในนามของ ทีมฟุตบอลโรงเรียนอัสสัมชัญศรีราชา
ต่อมาเมื่อ สมาคมสันนิบาตสงเคราะห์ จังหวัดสมุทรปราการ ได้รับตำแหน่งรองชนะเลิศการแข่งขัน ฟุตบอลชิงถ้วยพระราชทานประเภท ข. ประจำปี 2539 ทางกลุ่มผู้ดูแลทีมฟุตบอลฯ ได้มีการเจรจาขอรวมทีม จึงได้ก่อตั้งเป็น สโมสรฟุตบอลชลบุรี–สันนิบาตฯ สมุทรปราการ และได้เข้าแข่งขันใน ดิวิชัน 1
ประวัติสโมสร > ยุคโปรลีก

ต่อมาเมื่อทางสมาคมกีฬาจังหวัดชลบุรี ได้สิทธิ์เข้าร่วมแข่งขันโปรวินเชียลลีก ในปี 2543 จึงได้ออกมาก่อตั้ง ทีมฟุตบอลจังหวัดชลบุรี โดยได้แยกสโมสรฟุตบอลชลบุรี-สันนิบาตฯ สมุทรปราการ ซึ่งในขณะนั้นลงเล่นในดิวิชั่น 1 ออกจากกัน โดยผู้เล่นของทีมส่วนใหญ่ ได้นำผู้เล่นจากโรงเรียนอัสสัมชัญศรีราชา และ โรงเรียนจุฬาภรณราชวิทยาลัย ชลบุรี โดยในฤดูกาลแรกที่เข้าร่วมแข่งขัน (โปรลีก 2543/44) สโมสรจบอันดับที่ 3 ของตาราง
ประวัติสโมสร > ยุคโปรลีก > เลื่อนชั้นสู่ไทยลีก

ต่อมาในฤดูกาล 2548 ทางฝ่ายจัดการแข่งขันได้มีการกำหนดให้ทีมจังหวัดที่ชนะเลิศและรองชนะเลิศ ได้สิทธิ์เลื่อนชั้นไปเล่นในไทยลีก และในปีนั้นสโมสรประสบความสำเร็จโดยได้ตำแหน่งชนะเลิศการแข่งขัน และได้สิทธิ์เลื่อนชั้นไปทำการแข่งขันในไทยแลนด์พรีเมียร์ลีกฤดูกาลถัดมา และในปีเดียวกันนั้นทางสโมสรได้เข้าร่วมการแข่งขันฟุตบอลชิงถ้วยพระราชทานควีนสคัพ ในนามของสโมสรราชประชา และเข้าร่วมการแข่งขันสิงคโปร์คัพอีกด้วย
ประวัติสโมสร > ยุคไทยลีก

ในฤดูกาล 2550 สโมสรฯ ภายใต้การนำของจเด็จ มีลาภ หัวหน้าผู้ฝึกสอนในขณะนั้น สร้างประวัติศาสตร์ให้กับสโมสรและวงการฟุตบอลไทย โดยสามารถคว้าตำแหน่งชนะเลิศ ไทยลีก ได้เป็นสมัยแรก และถือว่าเป็นสโมสรฟุตบอลจังหวัด สโมสรแรกของประเทศไทยที่ทำได้ พร้อมกับได้สิทธิ์เข้าร่วมการแข่งขันเอเอฟซี แชมเปียนส์ลีก
ประวัติสโมสร > ยุคไทยลีก > ฤดูกาล 2551

สโมสร ได้เริ่มต้นฤดูกาล โดยลงทำการแข่งขัน ฟุตบอลชิงถ้วยพระราชทาน ก. ประจำปี 2550 โดยได้ตำแหน่งชนะเลิศอีกด้วยในปีนั้น โดยเอาชนะ สโมสรธนาคารกรุงไทย ไปได้ 1-0 จากการทำประตูของ จูเลียส บาก้า
ต่อมาก่อนที่ไทยลีก 2551 จะเริ่มการแข่งขัน ในเดือนเมษายน สโมสรก็ได้เตรียมการที่จะจดทะเบียนสโมสรให้อยู่ในรูปแบบ บริษัทนิติบุคคล โดยใช้ชื่อ บริษัท สโมสรฟุตบอลชลบุรี จำกัด พร้อมกับจดลิขสิทธิ์ฉายาและตราสัญลักษณ์ของสโมสรด้วย ซึ่งทางบริษัท จะเข้ามาจัดการบริหารสโมสรอย่างเต็มตัว เพื่อความสะดวกในการวางงบประมาณทำทีมและแผนงานต่างๆ
ส่วนผลงานในลีกในฤดูกาลนั้น สโมสรไม่สามารถป้องกันตำแหน่งชนะเลิศไว้ได้ โดยได้แค่รองชนะเลิศ โดยสโมสรชนะเลิศในฤดูกาลนั้น คือ สโมสรการไฟฟ้าส่วนภูมิภาค แต่ก็ยังได้สิทธิ์เข้าร่วมการแข่งขัน เอเอฟซี คัพ ซึ่งเป็นถ้วยรองในระดับทวีปเอเชียแทน
ประวัติสโมสร > ยุคไทยลีก > ฤดูกาล 2551 > เข้าร่วมแข่งขันในระดับทวีปครั้งแรก

สโมสรได้เข้าร่วมการแข่งขัน เอเอฟซี แชมเปียนส์ลีก เป็นครั้งแรก โดยจับฉลากแบ่งสาย อยู่ในสาย G ร่วมกับ เมลเบิร์น วิกตอรี (ออสเตรเลีย) กัมบะ โอซะกะ (ญี่ปุ่น) และ ชุนนัม ดรากอนส์ (เกาหลีใต้) โดยสโมสรได้เลือก สนามศุภชลาศัย เป็นสนามเหย้าแทน เนื่องเพราะ สนามสถาบันการพลศึกษา วิทยาเขตชลบุรี ไม่ผ่านมาตรฐานของสมาพันธ์ฟุตบอลเอเชีย ด้านผลงานของสโมสรในการแข่งขัน สโมสรทำผลงานได้อย่างยอดเยี่ยม โดยในช่วงสองเกมแรก สามารถบุกไปเสมอ กัมบะ โอซะกะ ได้ถึงประเทศญี่ปุ่น และกลับมาชนะ เมลเบิร์น วิกตอรี ได้ที่สนามศุภชลาศัย 3 ประตูต่อ 1
แต่ทว่า ใน 4 เกมที่เหลือ สโมสรทำผลงานได้ไม่ดีนัก โดยเก็บได้แค่คะแนนเดียว ในเกมที่เสมอกับ ชุนนัม ดรากอนส์ ทำให้สโมสร ต้องตกรอบแบ่งกลุ่มในปีนั้นด้วยอันดับสุดท้าย แต่ก็เป็นเกียรติประวัติให้กับสโมสร ที่ได้เป็นที่รู้จักในระดับเอเชียมากขึ้น
ประวัติสโมสร > ยุคไทยลีก > ฤดูกาล 2552

ปี 2552 สโมสรได้มีการเปลี่ยนแปลงหัวหน้าผู้ฝึกสอน โดยได้แต่งตั้ง เกียรติศักดิ์ เสนาเมือง จาก สโมสรจุฬาฯ-สินธนา มาแทน จเด็จ มีลาภ ที่ย้ายไปเป็นหัวหน้าผู้ฝึกสอน สโมสรพัทยา ยูไนเต็ด โดยเริ่มต้นในปีนี้ ด้วยการได้ตำแหน่งชนะเลิศ ฟุตบอลชิงถ้วยพระราชทาน ก. ประจำปี 2551 ได้อีกครั้ง และเริ่มต้นการบริหารในรูปแบบนิติบุคคลขึ้น แต่ผลงานในลีกก็ยังไม่ประสบความสำเร็จ โดยทำได้เพียงตำแหน่งรองชนะเลิศอีกครั้งหนึ่ง โดยสโมสรชนะเลิศในฤดูกาลนั้น คือ สโมสรเมืองทอง-หนองจอก ยูไนเต็ด
ประวัติสโมสร > ยุคไทยลีก > ฤดูกาล 2552 > เอเอฟซีคัพ 2552

สโมสรได้สิทธิร่วมแข่งขันในรายการ เอเอฟซี คัพ ในฐานะรองชนะเลิศของลีก โดยจับฉลากแบ่งสายรอบแรก ชลบุรีได้อยู่ในสาย G โซนตะวันออก โดยอยู่ร่วมสายเดียวกับทีม ฮานอย เอซีบี (เวียดนาม) อีสเทิร์น แอธเลติก (ฮ่องกง) และ เคดาห์ (มาเลเซีย)
ด้วยผลงานอันยอดเยี่ยมชลบุรีเข้ารอบ 16 ทีมสุดท้ายในฐานะแชมป์ของกลุ่ม G ไปเจอกับทีม พีเอสเอ็มเอส เมดาน  จากประเทศอินโดนีเซีย ซึ่งชลบุรีเอาชนะไปได้ด้วยสกอร์ 4 ประตูต่อ 0 ผ่านเข้ารอบ 8 ทีมสุดท้ายได้สำเร็จ  พบกับบินห์เยือง สโมสรจากเวียดนาม แต่ก็ต้องพบกับความผิดหวังเมื่อทีมตกรอบ 8 ทีมสุดท้าย
ประวัติสโมสร > ยุคไทยลีก > ฤดูกาล 2553

ในปี 2553 สโมสรได้แต่งตั้ง จเด็จ มีลาภ กลับมาคุมทีมอีกครั้ง พร้อมกับย้ายสนามเหย้าจาก สนามสิรินธร ภายในโรงเรียนอัสสัมชัญศรีราชา มาที่สนามสถาบันการพลศึกษา วิทยาเขตชลบุรี โดยในฤดูกาลนี้ สโมสรจบด้วยอันดับที่ 3 ในการแข่งขัน แต่ก็ยังสามารถคว้ารางวัลชนะเลิศฟุตบอลถ้วย มูลนิธิไทยคมเอฟเอคัพ เป็นครั้งแรก ทำให้สิทธิ์เข้าร่วมการแข่งขัน เอเอฟซีคัพ ฤดูกาล 2554
ประวัติสโมสร > ยุคไทยลีก > ฤดูกาล 2554

ในปี 2554 สโมสร ได้ย้ายสนามเหย้าจาก สนาม สพล. ชลบุรี มาใช้ ชลบุรี สเตเดียม โดยได้ วิทยา เลาหกุล มารับตำแหน่งผู้จัดการทีมเต็มตัว โดยทำงานร่วมกับ จเด็จ มีลาภ ซึ่งในปีเดียวกันนี้ สโมสรสามารถคว้าตำแหน่งชนะเลิศ ฟุตบอลถ้วยพระราชทาน ก. ประจำปี 2553 มาครองไว้ได้ ซึ่งถือเป็นสมัยที่สามในประวัติศาสตร์สโมสร และจบอันดับด้วยตำแหน่งรองชนะเลิศ ไทยลีก เป็นสมัยที่ 3 แต่ได้สิทธิเข้าไปเล่น รอบคัดเลือกใน เอเอฟซี แชมเปียนส์ ลีกอีกครั้ง
ประวัติสโมสร > ยุคไทยลีก > ฤดูกาล 2554 > เอเอฟซีคัพ 2554

ในฤดูกาลนี้ สโมสรได้สิทธิเข้าร่วมการแข่งขันอีกครั้ง จากการชนะเลิศ ไทยเอฟเอคัพ โดยผลการจับสลากแบ่งสาย สโมสรอยู่สาย H ร่วมสายกับ เปอซิปุระชัยปุระ (อินโดนีเซีย) เซาต์ไชน่า (ฮ่องกง) และ คิงฟิชเชอร์อีสต์เบงกอล (อินเดีย)
ผลการแข่งขันในรอบแบ่งกลุ่ม ปรากฏว่า สโมสรสามารถคว้าอันดับที่หนึ่งของกลุ่ม H ด้วยผลงาน ชนะ 4 เสมอ 1 และแพ้ 1 มี 13 คะแนน ได้สิทธิเข้ารอบ 16 ทีมสุดท้ายและได้สิทธิเล่นเป็นเจ้าบ้านพบกับ ศรีวิจาย่า จากอินโดนีเซีย และสามารถเอาชนะเข้าสู่รอบ 8 ทีมสุดท้ายได้ โดยเข้าไปพบกับทีม นาซาฟ จากอุซเบกิสถาน โดยชลบุรีเป็นฝ่ายแพ้การดวลจุดโทษนาซาฟหลังประตูรวมสองนัดเท่ากัน 1 ประตู ต่อ 1 ตกรอบไปในที่สุด
ประวัติสโมสร > ยุคไทยลีก > ฤดูกาล 2555

ปี 2555 สโมสร ได้มีการเปลี่ยนผู้สนับสนุนอุปกรณ์กีฬาจากเอฟบีที เป็น ไนกี้ และเริ่มเปิดฤดูกาลด้วยการป้องกันตำแหน่งคว้าตำแหน่งชนะเลิศ ฟุตบอลถ้วยพระราชทาน ก.  ไว้ได้อีกสมัย โดยการเอาชนะจุดโทษ สโมสรบุรีรัมย์ ยูไนเต็ด ไป 6 ประตูต่อ 5 ภายหลังเสมอในเวลา 90 นาที 2 ประตูต่อ 2 ส่วนในลีกนั้น ชลบุรีทำได้เพียงตำแหน่งรองชนะเลิศ เป็นสมัยที่ 4 ส่วนจเด็จ มีลาภ ย้ายไปเป็นผู้จัดการทีมสงขลา ยูไนเต็ด
ประวัติสโมสร > ยุคไทยลีก > ฤดูกาล 2555 > เอเอฟซีแชมเปียนส์ลีก 2555

ภายหลังจากเอเอฟซีปรับจำนวนทีมจากประเทศไทยให้สามารถเข้าร่วมแข่งขันในรายการเอเอฟซีแชมเปียนส์ลีกรอบแบ่งกลุ่ม 1 ทีม และรอบคัดเลือกอีก 1 ทีม ทำให้ชลบุรีได้สิทธิเข้าไปเล่นในรอบคัดเลือกเอเอฟซีแชมเปียนส์ลีกโซนตะวันออกอีกครั้ง ด้วยสาเหตุที่ว่า บุรีรัมย์ ยูไนเต็ด คว้าตำแหน่งชนะเลิศทั้งรายการไทยพรีเมียร์ลีกและรายการเอฟเอคัพทั้งสองรายการ ทำให้ชลบุรีซึ่งได้ตำแหน่งรองชนะเลิศไทยพรีเมียร์ลีกใด้สิทธิตัวแทนของประเทศไทยอีกหนึ่งทีม โดยจะเข้าไปพบกับโปฮัง สตีลเลอร์ส จากเกาหลีใต้ ก่อนที่จะเข้าสู่รอบแบ่งกลุ่มต่อไป แต่กลับแพ้ไป 2-0 ต้องตกชั้นลงมาเล่นเอเอฟซีคัพแทน
ประวัติสโมสร > ยุคไทยลีก > ฤดูกาล 2555 > เอเอฟซีคัพ 2555

หลังจากที่ตกรอบคัดเลือกเอเอฟซีแชมเปียนส์ลีก จากการบุกไปแพ้ โปฮัง สตีลเลอร์ส ของเกาหลีใต้ไป 2 - 0 ชลบุรีได้สิทธ์ไปเล่นใน เอเอฟซีคัพ ซึ่งเป็นถ้วยรองของเอเอฟซีแชมเปียนส์ลีก โดยชลบุรีได้อยู่ใน กลุ่มจี ร่วมกับย่างกุ้ง ยูไนเต็ด จากประเทศพม่า โฮม ยูไนเต็ด จากประเทศสิงคโปร์ และ ซิตี้เซนต์ แอธแลนติก จากประเทศฮ่องกง ซึ่งชลบุรี ได้แชมป์ของกลุ่มจี และ โฮม ยูไนเต็ด เป็นรองแชมป์
โดยชลบุรีสิทธ์ล่นในรอบ 16 ทีมสุดท้ายพบกับอัล ซาวร่า รองแชมป์ กลุ่มอี จากประเทศอิรัก ทำการแข่งขันในวันที่ 22 พฤษภาคม พ.ศ. 2555 เวลา 19.00 (ตามท้องถิ่น) ที่ ชลบุรีสเตเดียม จังหวัดชลบุรี ประเทศไทย ผลปรากฏว่า ชลบุรี ชนะ อัล ซาวร่า ไปได้ 1 - 0 จากประตูของ พิภพ อ่อนโม้ ในนาทีที่ 8 จึงผ่านเข้ารอบไปสู่รอบ 8 ทีมสุดท้ายต่อไป
ชลบุรีได้ไปเจอกับสโมสรกีฬาอัลชอร์ตา จากประเทศซีเรีย โดยรอบแรกเล่นที่ชลบุรีสเตเดียม ผลปรากฏว่าชลบุรีแพ้ไป 2 - 1 ทั้งที่นำไปก่อนตั้งแต่นาทีที่ 3 จาก ตีอาโก คุนญา และรอบสองได้ไปเล่นที่สนาม ปรินทส์ โมฮัมเหม็ด สเตเดียม ที่ ประเทศจอร์แดน เนื่องจากสนามเหย้าของอัลชอร์ต้าซึ่งอยู่ในประเทศซีเรีย ในเมืองดามัสกัสได้มีเหตุการณ์ทางการเมืองเกิดขึ้น ทางเอเอฟซีจึงปรับให้มาเล่นที่สนามของประเทศจอร์แดนแทน ซึ่งผลปรากฏว่าครบ 90 นาที ชลบุรีนำอยู่ 2 - 1 แต่รวมสกอร์แล้วยังเสมออยู่ 3 - 3 เลยต้องต่อเวลาพิเศษไป ผลปรากฏว่าชลบุรีได้ 2 ประตู จากติอาโก คุนญา ในช่วงต่อเวลาพิเศษ ครบ 120 นาที ชลบุรีจึงบุกไปชนะได้ 4 - 2 รวมสกอร์จากนัดแรก ชลบุรีชนะไป 5 - 4 โดยรอบก่อนรอบรองชนะเลิศ ชลบุรีจะได้พบทีม สโมสรฟุตบอลอาร์บิล จากประเทศอิรัก ซึ่งนัดแรกชลบุรีบุกไปแพ้ถึง 1 - 4 และนัดที่สองได้กลับมาเล่นที่ชลบุรีก็แพ้ไปด้วยสกอร์เดิม 1 - 4 รวมผลสองนัดชลบุรีตกรอบไปด้วยสกอร์รวม 8 - 2 คว้าอันดับ 3 ไปครอง
ประวัติสโมสร > ยุคไทยลีก > ฤดูกาล 2556

ปี 2556 สโมสรเปิดตัววรวุฒิ ศรีมะฆะ เป็นหัวหน้าผู้ฝึกสอนคนใหม่ พร้อมกันนี้ได้แต่งตั้งเทิดศักดิ์ ใจมั่น ขึ้นโค้ชและผู้เล่นอีกตำแหน่งหนึ่ง ในปีนี้จบฤดูกาลด้วยดันดับสามในลีกแต่ได้สิทธิในการเข้าร่วมรายการเอเอฟซีแชมเปียนส์ลีกในรอบคัดเลือกรอบสอง ขณะเดียวกัน วิทยา เลาหกุล ได้ประกาศลาออกจากการคุมทีมและขึ้นไปดำรงตำแหน่งประธานพัฒนาเทคนิคตามเดิม โดยแต่งตั้ง มะซะฮิโระ วะดะ จากวิสเซล โคเบะ เข้ามาทำหน้าที่แทน
ประวัติสโมสร > ยุคไทยลีก > ฤดูกาล 2557

ปี 2557 สโมสรภายใต้การคุมทีมของมะซะฮิโระ วะดะ จบฤดูกาลในตำแหน่งรองชนะเลิศทั้งรายการไทยพรีเมียร์ลีกและรายการไทยคมเอฟเอคัพ โดยพ่ายให้กับบางกอกกล๊าส 1-0 ภายหลังมะซะฮิโระ วะดะ ประกาศลาออกจากตำแหน่งผู้จัดการทีม มติผู้บริหารตัดสินใจดึง จเด็จ มีลาภ กลับมาคุมทีมอีกครั้ง
ประวัติสโมสร > ยุคไทยลีก > ฤดูกาล 2558

ปี 2558 สโมสรที่ได้จเด็จ มีลาภ กลับมาคุมทีมอีกครั้ง พาทีมจบฤดูกาลในอันดับที่สี่ แต่ได้สิทธิในการเข้าร่วมรายการเอเอฟซีแชมเปียนส์ลีกในรอบเพลย์ออฟ รอบสองแทน สโมสรฟุตบอลสุพรรณบุรี ที่ขาดคุณสมบัติเข้าร่วมรายการนี้เนื่องจากติดปัญหาเรื่องคลับไลเซนซิ่ง โดยหลังจบนัดสุดท้ายของฤดูกาลที่ชลบุรีเปิดบ้านพ่ายให้กับ สโมสรฟุตบอลสระบุรี 0-3 จเด็จ มีลาภ ได้ประกาศลาออกจากตำแหน่งผู้จัดการทีมทันที
ประวัติสโมสร > ยุคปัจจุบัน

สโมสร ได้มีการปรับเปลื่ยนนโยบายการพัฒนาสโมสร โดยเน้นใช้ผู้เล่นเยาวชนของสโมสรมากขึ้น โดยได้เริ่มต้นตั้งแต่ฤดูกาล 2556 โดยส่ง สโมสรพานทอง เข้าร่วมการแข่งขันฟุตบอลในระดับ ดิวิชัน 2 โดยนำนักฟุตบอลเยาวชนเข้าร่วม และพัฒนา ต่อยอดสู่สโมสรในอนาคต ต่อมาใน
ประวัติสโมสร > ยุคปัจจุบัน > ฤดูกาล 2559

ฤดูกาล 2559 ได้แต่งตั้ง เทิดศักดิ์ ใจมั่น ขึ้นเป็นผู้จัดการทีมคนใหม่ของสโมสร และพร้อมกับดันนักฟุตบอลเยาวชนของสโมสรขึ้นสู่ ทีมชุดใหญ่ โดยผลงานในปีนี้ จบอันดับที่ 5 แข่ง 31 นัดมี 51 คะแนน
โดยในปีนี้ถือเป็นครั้งแรกที่ไทยลีกแข่งไม่จบฤดูกาล หลังจากสมาคมกีฬาฟุตบอลแห่งประเทศไทยฯ ประกาศยุติการแข่งขันในวันที่ 14 ตุลาคม พ.ศ. 2559 หลังจากมีการแข่งขันไปแล้ว 31 เกม เพื่อถวายความอาลัยต่อการสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ถึงแม้สโมสรฟุตบอลชลบุรีจะเป็นทีมเดียวที่ไม่เห็นด้วยกับการยุติการแข่งขันโดยยังไม่จบฤดูกาลก็ตาม
ประวัติสโมสร > ยุคปัจจุบัน > ฤดูกาล 2560

ใน ฤดูกาล 2560 จบอันดับที่ 7 แข่ง 34 นัดมี 53 คะแนน ทำให้ เทิดศักดิ์ ใจมั่น ประกาศลาออกจากตำแหน่งหลังสิ้นสุดฤดูกาล
ประวัติสโมสร > ยุคปัจจุบัน > ฤดูกาล 2561

ผู้บริหารแต่งตั้ง โกรัน บาร์ยัคทาเรวิช ดำรงตำแหน่งผู้จัดการทีมและแต่งตั้ง เทิดศักดิ์ ใจมั่น ดำรงตำแหน่งผู้ช่วย ต่อมา โกรันได้ลาออกจากตำแหน่ง และได้แต่งตั้ง จักรพันธ์ ปั่นปี ขึ้นเป็นหัวหน้าผู้ฝึกสอนแทน จบที่อันดับ 9 แข่ง 34 นัด มี 46 คะแนน ในฤดูกาลนั้น
ประวัติสโมสร > ยุคปัจจุบัน > ฤดูกาล 2562

ในฤดูกาล 2562  ทีมมีผลงานไม่ค่อยดีนักโดยหลังจากการแข่งขันทั้งสิ้น 13 นัด ทีมตกอยู่ในอันดับ 10 ของตาราง และตกรอบรายการเอฟเอคัพ จักรพันธ์ ปั่นปี จึงตัดสินใจลาออกจากตำแหน่ง เมื่อวันที่ 31 พฤษภาคม 2562  ต่อมาบอร์ดบริหารสโมสรตัดสินใจแต่งตั้งสะสม พบประเสริฐ ขึ้นเป็นหัวหน้าผู้ฝึกสอนแทน สะสม พบประเสริฐ ได้ดึงตัวนักเตะมากประสบการณ์ เช่น ดัสกร ทองเหลา ธีรเทพ วิโนทัย สมปอง สอเหลบ มงคล นามนวด และสินทวีชัย หทัยรัตนกุล กลับมาช่วยประคองนักเตะเยาวชนที่มีอยู่ในทีม และสามารถจบที่อันดับ 7 มี 40 คะแนน ในฤดูกาลนั้น
ประวัติสโมสร > ยุคปัจจุบัน > ฤดูกาล 2563/2564

ชลบุรี เอฟซี ยังมีผลงานไม่ดีต่อเนื่องจากฤดูกาลที่แล้ว โดยแข่งไปทั้งสิ้น 30 นัด มี 32 คะแนน จบอันดับที่ 12 ของฤดูกาล แต่สามารถเข้าไปถึงนัดชิงชนะเลิศรายการเอฟเอคัพ ได้สำเร็จ และจบด้วยการเป็นรองแชมป์
ประวัติสโมสร > ยุคปัจจุบัน > ฤดูกาล 2564/2565

ชลบุรี เอฟซี เริ่มต้นฤดูกาลได้ดีในเลกแรก แข่งไป 15 นัด มี 28 คะแนน เป็นอันดับ 3 ในเลกแรก ทว่าหลังจบเลกแรกสโมสรมีความจำเป็นต้องขาย วรชิต กนิตศรีบำเพ็ญ ไป บีจี ปทุมยู ไนเต็ด เพื่อพยุงสภาพคล่องทางการเงินของสโมสรจากผลกระทบจากวิกฤติไวรัสโควิด-19 และการบาดเจ็บของเดนนิส มูริลลู กองหน้าคนสำคัญ ทำให้ในครึ่งฤดูกาลหลังผลการแข่งขันจึงตกลงเมื่อเทียบกับเลกแรก แต่ยู บย็อง-ซู ก็มีฟอร์มการเล่นที่ดีขึ้น สามารถประคองทีมจบฤดูกาลในอันดับที่ 7 ในส่วนของบอลถ้วยสามารถเข้าถึงรอบรองชนะเลิศรายการไทยลีกคัพ
ประวัติสโมสร > ยุคปัจจุบัน > ฤดูกาล 2566/2567

เมื่อจบฤดูกาลนี้ ชลบุรี เอฟซี ต้องตกลงไปแข่งในไทยลีก 2 เป็นครั้งแรกในรอบ 18 ปีนับตั้งแต่สโมสรได้เลื่อนชั้นขึ้นมาเล่นในไทยลีกตั้งแต่ฤดูกาล 2549
ประวัติสโมสร > สัญลักษณ์สโมสร

ในวันที่ 23 ธันวาคม พ.ศ. 2555 ณ สนามชลบุรีสเตเดียม สโมสรฟุตบอลชลบุรีได้จัดพิธีเปิดตัวสัญลักษณ์สโมสรใหม่ ทดแทนสัญลักษณ์แบบเดิมที่ใช้งานมายาวนานนับสิบปี ทั้งนี้นายวิทยา คุณปลื้ม ประธานสโมสร ได้กล่าวถึงสาเหตุของการเปลี่ยนแปลงในครั้งนี้ว่าต้องการปรับปรุงภาพลักษณ์ของสโมสรให้มีความเป็นมืออาชีพพร้อมเข้าสู่การแข่งขันในระดับนานาชาติ จึงต้องมีการพัฒนาสัญลักษณ์สโมสรให้มีความเป็นสากลและมีเอกลักษณ์ของตัวเอง
สถิติ > ผลงานระดับทวีป

| ฤดูกาล | การแข่งขัน | รอบ | คู่แข่ง | เหย้า | เยือน | รวม |
| --- | --- | --- | --- | --- | --- | --- |
| 2551 | เอเอฟซีแชมเปียนส์ลีก | รอบแบ่งกลุ่ม |  กัมบะ โอซากะ | 0–2 | 1–1 | อันดับที่ 4 |
| 2551 | เอเอฟซีแชมเปียนส์ลีก | รอบแบ่งกลุ่ม |  เมลเบิร์นวิกตอรี | 3–1 | 1–3 | อันดับที่ 4 |
| 2551 | เอเอฟซีแชมเปียนส์ลีก | รอบแบ่งกลุ่ม |  ช็อนนัมดรากอนส์ | 2–2 | 0–1 | อันดับที่ 4 |
| 2552 | เอเอฟซีคัพ | รอบแบ่งกลุ่ม |  อีสเทิร์น | 4–1 | 1–2 | อันดับที่ 1 |
| 2552 | เอเอฟซีคัพ | รอบแบ่งกลุ่ม |  เกดะห์ | 3–1 | 1–0 | อันดับที่ 1 |
| 2552 | เอเอฟซีคัพ | รอบแบ่งกลุ่ม |  ฮานอย เอซีบี | 6–0 | 2–0 | อันดับที่ 1 |
| 2552 | เอเอฟซีคัพ | รอบ 16 ทีมสุดท้าย |  เปเอ็ซเอ็มเอ็ซ เมดัน | 4–0 |  |  |
| 2552 | เอเอฟซีคัพ | รอบก่อนรองชนะเลิศ |  บิ่ญเซือง | 2–2 | 0–2 | 2–4 |
| 2554 | เอเอฟซีคัพ | รอบแบ่งกลุ่ม |  อีสต์เบงกอล | 4–0 | 4–4 | อันดับที่ 1 |
| 2554 | เอเอฟซีคัพ | รอบแบ่งกลุ่ม |  เซาท์ไชนา | 3–0 | 3–0 | อันดับที่ 1 |
| 2554 | เอเอฟซีคัพ | รอบแบ่งกลุ่ม |  เปอร์ซิจายาปูรา | 4–1 | 0–3 | อันดับที่ 1 |
| 2554 | เอเอฟซีคัพ | รอบ 16 ทีมสุดท้าย |  ศรีวิชัย | 3–0 |  |  |
| 2554 | เอเอฟซีคัพ | รอบก่อนรองชนะเลิศ |  นาซาฟการ์ชี | 0–1 | 1–0 (ต่อเวลาพิเศษ) | 1–1  (3–4 ลูกโทษ) |
| 2555 | เอเอฟซีแชมเปียนส์ลีก | รอบคัดเลือกเพลย์ออฟ |  โปฮัง สตีลเลอร์ส | 0–2 |  |  |
| 2555 | เอเอฟซีคัพ | รอบแบ่งกลุ่ม |  ย่างกุ้งยูไนเต็ด | 1–0 | 1–1 | อันดับที่ 1 |
| 2555 | เอเอฟซีคัพ | รอบแบ่งกลุ่ม |  โฮม ยูไนเต็ด | 1–0 | 2–1 | อันดับที่ 1 |
| 2555 | เอเอฟซีคัพ | รอบแบ่งกลุ่ม |  ซิติเซน | 2–0 | 3–3 | อันดับที่ 1 |
| 2555 | เอเอฟซีคัพ | รอบ 16 ทีมสุดท้าย |  Al-Zawra'a | 1–0 |  |  |
| 2555 | เอเอฟซีคัพ | รอบก่อนรองชนะเลิศ |  Al-Shorta | 1–2 | 4–2 (ต่อเวลาพิเศษ) | 5–4 |
| 2555 | เอเอฟซีคัพ | รอบรองชนะเลิศ |  Arbil | 1–4 | 1–4 | 2–8 |
| 2557 | เอเอฟซีแชมเปียนส์ลีก | รอบคัดเลือกรอบ 2 |  เซาท์ไชนา | 3–0 |  |  |
| 2557 | เอเอฟซีแชมเปียนส์ลีก | รอบคัดเลือกรอบ 3 |  เป่ย์จิงกั๋วอัน | 0–4 |  |  |
| 2558 | เอเอฟซีแชมเปียนส์ลีก | รอบคัดเลือกรอบ 2 |  คิตฉี | 4–1 |  |  |
| 2558 | เอเอฟซีแชมเปียนส์ลีก | รอบเพลย์ออฟ |  คาชิวะ เรย์โซล | 2–3 (ต่อเวลาพิเศษ) |  |  |
| 2559 | เอเอฟซีแชมเปียนส์ลีก | รอบคัดเลือกรอบ 2 |  ย่างกุ้งยูไนเต็ด | 3–2 (ต่อเวลาพิเศษ) |  |  |
| 2559 | เอเอฟซีแชมเปียนส์ลีก | รอบเพลย์ออฟ |  เอฟซี โตเกียว | 0–9 |  |  |
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
หมายเหตุ: สโมสรยกเลิกหมายเลข 12 ให้เป็นตัวแทนของกองเชียร์
ผู้เล่น > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นชุดรุ่นอายุไม่เกิน 23 ปี

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ทีมงานประจำสโมสร > ฝ่ายบริหาร & ฝ่ายเจ้าหน้าที่ทีมและเทคนิค

| ตำแหน่ง | ชื่อ |
| --- | --- |
ประธานสโมสร: วิทยา คุณปลื้ม
รองประธานสโมสร: อรรณพ สิงห์โตทอง
ผู้อำนวยการฝ่ายต่างประเทศ: ธนศักดิ์ สุระประเสริฐ
ผู้อำนวยการฝ่ายการตลาดและประชาสัมพันธ์: จีระศักดิ์ โจมทอง
ผู้อำนวยการฝ่ายพัฒนาธุรกิจ: พาทิศ สุภะพงศ์
ผู้อำนวยการฝ่ายสนับสนุนสโมสร: อัตสึโอะ โอกุระ
เลขานุการสโมสร: ธิติกร อาจวาริน
ผู้จัดการทีม: สินทวีชัย หทัยรัตนกุล
ประธานฝ่ายพัฒนาเทคนิค: วิทยา เลาหกุล
หัวหน้าผู้ฝึกสอน: ธวัชชัย ดำรงค์อ่องตระกูล
ผู้ช่วยผู้ฝีกสอน: ณัฐวุฒิ วิจิตรเวชการ
ผู้ฝึกสอนผู้รักษาประตู: บุญคง อรรคบุตร
ผู้ฝึกสอนฟิตเนส: อี ชางยาบ
เจ้าหน้าที่ฟิตเนสเทรนนิ่ง: จีฮุน ชุน
แพทย์ประจำสโมสร: นายแพทย์รุ่งรัฐ จิตตการ
เจ้าหน้าที่บันทึกสถิติและวิเคราะห์เกม & ผู้บันทึกสถิติและวิเคราะห์: มิซึโอะ คาโตะ
หัวหน้ามีเดียประจำทีม: ณัฐวุฒิ ข่อยแก้ว
หัวหน้าผู้ฝึกสอน

ตั้งแต่ปี พ.ศ. 2544 ถึงปัจจุบัน
| ปี | ชื่อ | เกียรติประวัติ |
| --- | --- | --- |
| 2544 |  สมภพ สุขสมบัติ |  |
| 2545 – 2546 |  จเด็จ มีลาภ |  |
| 2547 – 2549 |  วิทยา เลาหกุล | ชนะเลิศ โปรลีก 2548 |
| 2550 – 2551 |  จเด็จ มีลาภ | ชนะเลิศ ไทยแลนด์พรีเมียร์ลีก 2550, ชนะเลิศ ถ้วย ก. ครั้งที่ 73 |
| 2552 |  เกียรติศักดิ์ เสนาเมือง | ชนะเลิศ ถ้วย ก. ครั้งที่ 74, รองชนะเลิศ ไทยพรีเมียร์ลีก 2552 |
| 2553 – 2554 |  จเด็จ มีลาภ | ชนะเลิศ เอฟเอคัพ 2553, ชนะเลิศ ถ้วย ก. ครั้งที่ 76 |
| 2554 – 2556 |  วิทยา เลาหกุล | รองชนะเลิศ ไทยพรีเมียร์ลีก 2554, ไทยพรีเมียร์ลีก 2555, ชนะเลิศ ถ้วย ก. ครั้งที่ 77 |
| 2557 |  มะซะฮิโระ วะดะ | รองชนะเลิศ ไทยพรีเมียร์ลีก 2557, รองชนะเลิศ เอฟเอคัพ 2557 |
| 2558 |  จเด็จ มีลาภ |  |
| 2559 – 2560 |  เทิดศักดิ์ ใจมั่น |  |
| 2561 – 2562 |  จักรพันธ์ ปั่นปี |  |
| 2562 – 2566 |  สะสม พบประเสริฐ | รองชนะเลิศ เอฟเอคัพ 2563–64 |
| 2566 |  อดุล หละโสะ |  |
| 2566 |  มาโกโตะ เทงูราโมริ |  |
| 2566 |  ณัฐวุฒิ วิจิตรเวชการ (รักษาการ) |  |
| 2566 – 2567 |  วิทยา เลาหกุล |  |
| 2567 |  พิภพ อ่อนโม้ |  |
| 2567 |  สินทวีชัย หทัยรัตนกุล(รักษาการ) |  |
| 2567 — |  ธวัชชัย ดำรงค์อ่องตระกูล |  |
เกียรติประวัติ > ลีก

ไทยพรีเมียร์ลีก
ชนะเลิศ (1) : 2550
รองชนะเลิศ (5) : 2551, 2552, 2554, 2555, 2557
โปรวินเชียลลีก:
ชนะเลิศ (1) : 2548
รองชนะเลิศ (1) : 2545
เกียรติประวัติ > ถ้วย

เอฟเอคัพ
ชนะเลิศ (2) : 2553,  2559 (ครองแชมป์ร่วมกับ ราชบุรี มิตรผล, ชัยนาท ฮอร์นบิล และ สุโขทัย เอฟซี)
รองชนะเลิศ (2) : 2557, 2563–64
ถ้วยพระราชทาน ก.:
ชนะเลิศ (4) : 2550, 2551, 2554, 2555
ควีนสคัพ:
รอบรองชนะเลิศ (2) : 2552, 2553
สิงคโปร์คัพ:
รองชนะเลิศ (1) : 2549
เอเอฟซีคัพ
รอบรองชนะเลิศ (1) - 2555
รอบ 8 ทีมสุดท้าย (2) - 2552, 2554
สโมสรพันธมิตร

กัมบะ โอซากะ
วิสเซล โคเบะ
เอฟเวอร์ตัน
แหล่งข้อมูลอื่น

เว็บไซต์อย่างเป็นทางการสโมสรฟุตบอลชลบุรี เก็บถาวร 2020-11-01 ที่ เวย์แบ็กแมชชีน
สโมสรฟุตบอลชลบุรี ที่เฟซบุ๊ก
แผนที่และภาพถ่ายทางอากาศของ สโมสรฟุตบอลชลบุรี
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°21′53″N 100°58′36″E﻿ / ﻿13.364621°N 100.976651°E﻿ / 13.364621; 100.976651
| ด ค กสโมสรฟุตบอลชลบุรี |
| --- | --- | --- |
 ประวัติ  ผู้เล่น  หัวหน้าผู้ฝึกสอน  ฤดูกาล  เอเชีย  สถิติ  เกียรติประวัติ  ฤดูกาลปัจจุบัน 
| ทีมอื่น ๆ |  ทีมสำรอง  สโมสรฟุตซอลชลบุรีบลูเวฟ  |  |
| สนามเหย้า |  ชลบุรีสเตเดียม  สนามกีฬาสิรินธร  สนามกีฬามหาวิทยาลัยการกีฬาแห่งชาติ วิทยาเขตชลบุรี  |  |
| การแข่งขัน |  ชลบุรีดาร์บี  |  |
| ฤดูกาล |  2555  2556  2558  2559  2560  2561  2562  2563–64  2564–65  2565–66  2566–67  2567–68  |  |
| บุคลากร |  วิทยา คุณปลื้ม  อรรณพ สิงห์โตทอง  วิทยา เลาหกุล  |  |
| บทความที่เกี่ยวข้อง |  จังหวัดชลบุรี  |  |
เสื้อเหย้าของชลบุรีในฤดูกาล 2551 พร้อมตราสัญลักษณ์แบบเก่า
ชลบุรีพบกับเกดะห์ในเอเอฟซีคัพ 2009
ผู้เล่นชลบุรีในนัดที่ออกไปเยือนเมืองทอง ยูไนเต็ดเมื่อฤดูกาล 2559
ดาวเสาร์

ระวังสับสนกับ พระเสาร์
ดาวเสาร์ (อังกฤษ: Saturn) เป็นดาวเคราะห์ดวงที่ 6 จากดวงอาทิตย์ ถัดจากดาวพฤหัสบดี เป็นดาวเคราะห์ที่มีขนาดใหญ่เป็นอันดับ 2 ของระบบสุริยะ รองจาก ดาวพฤหัสบดี ดาวเสาร์เป็นดาวเคราะห์ก๊าซยักษ์ ที่มีรัศมีเฉลี่ยมากกว่าโลกประมาณเก้าเท่า แม้ว่าจะมีความหนาแน่นเป็นหนึ่งในแปดของโลก แต่มวลของมันมีมากกว่าโลกถึง 95 เท่า ดาวเสาร์ตั้งชื่อตามเทพโรมันแห่งการเกษตร สัญลักษณ์ทางดาราศาสตร์ของดาวเสาร์ (♄) แทนเคียวของเทพเจ้า
ลักษณะเฉพาะทางกายภาพ

ดาวเสาร์มีรูปร่างป่องออกตามแนวเส้นศูนย์สูตร ที่เรียกว่าทรงกลมแป้น (oblate spheroid) เส้นผ่านศูนย์กลางตามแนวขั้วสั้นกว่าตามแนวเส้นศูนย์สูตรเกือบ 10% เป็นผลจากการหมุนรอบตัวเองอย่างรวดเร็ว ดาวเคราะห์ดวงอื่นๆ ก็มีลักษณะเป็นทรงกลมแป้นเช่นกัน แต่ไม่มากเท่าดาวเสาร์ ดาวเสาร์เป็นดาวเคราะห์เพียงดวงเดียวในระบบสุริยะ ที่มีความหนาแน่นเฉลี่ยน้อยกว่าน้ำ (0.70 กรัม/ลูกบาศก์เซนติเมตร) อย่างไรก็ตาม บรรยากาศชั้นบนของดาวเสาร์มีความหนาแน่นน้อยกว่านี้ ขณะที่ที่แกนมีความหนาแน่นมากกว่าน้ำ   วงแหวนของดาวเสาร์ประกอบไปด้วย เศษหินและน้ำแข็งขนาดเล็ก เรียงตัวอยู่ในระนาบเดียวกัน และวงแหวนของดาวเสาร์ก็ประกอบไปด้วย วงแหวนย่อยๆมากมาย ความจริงแล้ววงแหวนดาวเสาร์นั้นบางมาก โดยมีความหนาเฉลี่ยเพียง 500 กิโลเมตรเท่านั้น แต่เศษวัตถุในวงแหวนมีความสามารถในการสะท้อนแสงดี และกว้างกว่า 80,000 กิโลเมตร จึงสามารถสังเกตได้จากโลก
วงแหวน

วงแหวนของดาวเสาร์ ประกอบด้วยอนุภาคขนาดเล็กจำนวนมากนับไม่ถ้วน ที่มีขนาดตั้งแต่ไม่กี่ไมโครเมตรไปจนถึงหลายเมตร กระจุกตัวรวมกันอยู่และโคจรไปรอบๆ ดาวเสาร์ อนุภาคในวงแหวนส่วนใหญ่เป็นน้ำแข็ง มีบางส่วนที่เป็นฝุ่นและสสารอื่น
แหล่งข้อมูลอื่น

Saturn profile เก็บถาวร 2015-11-07 ที่ เวย์แบ็กแมชชีน at NASA's Solar System Exploration site
Saturn Fact Sheet, by NASA
Gazeteer of Planetary Nomenclature - Saturn (USGS)
Cassini-Huygens mission เก็บถาวร 2007-04-26 ที่ เวย์แบ็กแมชชีน to Saturn, by NASA
Research News about Saturn
General information about Saturn
Studies on the Rings เก็บถาวร 2016-06-11 ที่ เวย์แบ็กแมชชีน of Saturn
Astronomy Cast: Saturn
| ด ค กดาวเสาร์ |
| --- | --- | --- |
| ลักษณะทางกายภาพ |  จุดขาวใหญ่  รูปหกเหลี่ยม  วงแหวน  |  |
| ดาวบริวารขนาดใหญ่ |  ไมมัส  เอนเซลาดัส  ทีทิส  ไดโอนี  ไททัน  ไอแอพิตัส  ไฮพีเรียน  เรีย  |  |
| การสำรวจ |  ยานไพโอเนียร์ 11  โครงการวอยเอจเจอร์  กัสซีนี–เฮยเคินส์  |  |
  หมวดหมู่   สถานีย่อยระบบสุริยะ